CELEX: 62009TN0465
Language: ro
Date: 2009-11-19 00:00:00
Title: Cauza T-465/09: Acțiune introdusă la 19 noiembrie 2009 — Jurašinović/Consiliul

30.1.2010   
            
            
               RO
            
            
               Jurnalul Oficial al Uniunii Europene
            
            
               C 24/59
            
         Acțiune introdusă la 19 noiembrie 2009 — Jurašinović/Consiliul
   (Cauza T-465/09)
   2010/C 24/105
   Limba de procedură: franceza
   
      Părțile
   
   
      Reclamant: Ivan Jurašinović (Angers, Franța) (reprezentant: M. Jarry, avocat)
   
      Pârât: Consiliul Uniunii Europene
   
      Concluziile reclamantului
   
   
               —
            
            
               Anularea Deciziei din 22 septembrie 2009 prin care s-a acordat reclamantului numai un acces parțial la documentele următoare: Rapoartele observatorilor Uniunii Europene prezenți în Croația, în regiunea Knin, în perioada 1-31 august 1995;
            
         
               —
            
            
               Obligarea Consiliului UE — Secretariatul General să permită accesul, sub formă electronică, la totalitatea documentelor solicitate;
            
         
               —
            
            
               obligarea Consiliul UE la plata către reclamant a unei sume de 2 000 de euro fără TVA, și anume a unei sume de 2 392 de euro TVA inclus, cu titlu de indemnizație de procedură, la care se aplică o dobândă egală cu dobânda BCE din ziua în care a fost înregistrată cererea.
            
         
      Motivele și principalele argumente
   
   Prin acțiunea formulată, reclamantul solicită anularea Deciziei din 22 septembrie 2009 prin care i se refuză accesul integral la rapoartele observatorilor Uniunii Europene prezenți în Croația, în regiunea Knin, în perioada 1-31 august 1995.
   În susținerea acțiunii sale, reclamantul invocă trei motive întemeiate pe:
   
               —
            
            
               lipsa unei atingeri aduse protecției interesului public în ceea ce privește relațiile internaționale potrivit articolului 4 alineatul (1) din Regulamentul (CE) 1049/2001 (1), în măsura în care:
               
                           —
                        
                        
                           nicio protecție specifică nu s-ar putea aplica documentelor în cauză; și
                        
                     
                           —
                        
                        
                           chiar dacă s-ar presupune că documentelor solicitate li s-ar putea aplica o protecție specifică, articolul 4 alineatul (7) din Regulamentul nr. 1049/2001 prevede că „excepțiile prevăzute la alineatele (1), (2) și (3) se aplică doar în perioada în care protecția se justifică prin conținutul documentului”. Or, jumătate din perioada maximală de protecție prevăzută la articolul 4 alineatul (7) s-a scurs, ceea ce ar justifica acordarea accesului la documentele solicitate;
                        
                     
                           —
                        
                        
                           în sfârșit, documentele a căror comunicare este solicitată nu ar fi documente sensibile în sensul articolului 9 din Regulamentul nr. 1049/2001;
                        
                     
         
               —
            
            
               lipsa unei atingeri aduse securității publice potrivit articolului 4 alineatul (1) din Regulamentul nr. 1049/2001 în măsura în care:
               
                           —
                        
                        
                           împrejurarea că unii terți s-au exprimat în aceste documente „în mod confidențial” nu se aplică întrucât Regulamentul nr. 1049/2001 nu permite unei instituții să refuze accesul la un document pentru a proteja „terți” ipotetici;
                        
                     
                           —
                        
                        
                           argumentul Consiliului prin care se urmărește „protejarea” integrității fizice a observatorilor, a martorilor și a surselor caracterizează o voință de a proteja interesele private ale acestor persoane și nu intră în domeniul securității publice; și
                        
                     
                           —
                        
                        
                           pentru a concilia păstrarea discreției față de anumite persoane cu satisfacerea interesului public, Consiliul are întotdeauna posibilitatea de a limita accesul publicului la documentele solicitate suprimând, în aceste documente, referințele nominative care permit identificarea „terților”.
                        
                     
         
               —
            
            
               existența unei divulgări anterioare a documentelor solicitate.
            
         
      (1)  Regulamentul (CE) nr. 1049/2001 al Parlamentului European și al Consiliului din 30 mai 2001 privind accesul public la documentele Parlamentului European, ale Consiliului și ale Comisiei (JO L 145, p. 43, Ediție specială, 01/vol. 3, p. 76)